புதியவன் ஆதலால் அவன் தயங்கக் கூடும் என்று அசோக்கும் பிரபுவும் அவனோடே அமர்ந்து உண்டனர். அருமையான சாப்பாடு பாக் செய்து கூடவே கொண்டு வந்திருந்தனர். மதுவும் வசுவும் பரிமாறிவிட்டு தங்கள் பிளேட்டை எடுத்துக்கொண்டு அமர, பின்வரும் நேரத்தில் தாங்களே எழுந்து வேண்டியதை நிரப்பிக்கொண்டு சாப்பிட்டனர் அனைவரும். அவ்வப்போது வாசுவின் தட்டை கவனித்து என்ன வேண்டும் என்று எல்லோரும் கவனம் வைத்துக்கொண்டனர்.